钦定古今图书集成/明伦汇编/闺媛典/第119卷 > 姚玉京
## 钦定古今图书集成/明伦汇编/闺媛典/第119卷 > 姚玉京

按《襄阳府志》：“姚玉京，燕娼家女，嫁襄小校敬谕。敬谕
溺死，玉京守志养舅姑。有双燕巢梁间，一为鸷获，一
孤鸣。至秋期，集玉京臂，如告别然。玉京以红缕系足
曰：‘新春定来为吾侣也’。明年果至，因赠诗曰：‘去岁秋
辞去，今年春又归。故人恩义重，不忍更双飞’。凡六七
年，去来为常。其年玉京卒。明年，燕来哀鸣，家人语曰：
‘玉京死矣，坟在南郭’。”燕遂至葬所，亦死。每风清月朗，
见玉京与燕同游汉水上。〈按此与卫妇王氏事略同而姓名各异故并存之〉